**⏴ במבט חדש לכיתה א**

**נדבקים במחלות**

**היקף יחידת הלימוד:** 1 – 2 שיעורים

**עמודים:** 27 - 31

# מטרות

* התלמידים יתארו כיצד חיידקים ונגיפים עוברים בקלות מאדם לאדם ומדביקים במחלות.
* התלמידים יציינו שכאשר חולים, חשוב לנוח בבית, חשוב לשתות הרבה מים ולפעמים לקחת תרופות לפי הנחיית הרופא.

# היערכות לשיעור

* להכין כרטיסי מילים: **להימנע מהדבקה, מחלה מדבקת, מנוחה, שתיה, תרופה, מרפאה**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 86.
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%97%D7%99%D7%99%D7%93%D7%A7%D7%99%D7%9D-%D7%A0%D7%92%D7%99%D7%A4%D7%99%D7%9D-%D7%95%D7%9E%D7%96%D7%95%D7%9F-%D7%9E%D7%A7%D7%95%D7%9C%D7%A7%D7%9C-%D7%9E%D7%95%D7%A0%D7%92%D7%A9.pdf) את הרקע התיאורטי המדעי על הגורמים להדבקות במחלות.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור - ראו בעמודים הבאים.**

# מהלך השיעור: נדבקים במחלות

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק כיצד עלולים להידבק במחלות, כיצד למנוע הדבקות וכיצד יש להתנהג בזמן שחולים.קוראים את תוכן "שיחת הטלפון" שהתקיימה בין נועם לאימא של איה, עמוד 27.מקיימים דיון על תוכן השיחה בעזרת השאלות שבתבנית **שיח** שבעמוד 27.* מדוע אימא של איה המליצה לנועם לדבר עם איה בטלפון ולא לבקר אותה בבית?
* מה דעתכם על התשובה של אימא שלה?
* ספרו על מקרה דומה שקרה לכם. כיצד אתם נהגתם במקרה שלכם?
* מדוע לא כדאי לבקר חבר/ה שחולה במחלה עונתית?
* מה אתם ממליצים לעשות במקום לבקר אותו/אותה?

מטרת השיח היא לעורר מודעות לחשיבות של התנהגות נבונה למניעת ההדבקות במחלות עונתיות.ביקור חולים היא אמנם מצווה חשובה ביהדות, אך יש להקפיד על כללי התנהגות בשעת מחלה כדי למנוע הדבקות.  |
| התנסות | מבצעים את המשימה **כיצד חיידקים ונגיפים עוברים מאדם לאדם?**, בעמוד 28.מטרת המשימה היא לחזק התנהגויות המסייעות למנוע הידבקות.המשימה ממחישה שחיידקים ונגיפים נמצאים בכל מקום וגם על גוף האדם. הפעילות עם "הנצנצים? נועדה לדמות את אופן ההידבקות במחלות.לאחר ההתנסות עם ה"נצנצים" חשוב לערוך ההעברה אל המציאות. ה"נצנצים" מדומים לחיידקים ולנגיפים. העברת ה"נצנצים" מיד ליד ממחישה את אופן ההדבקה. |
| המשגה | לסיכום ולהמשגהקוראים את קטע המידע **כיצד אפשר להימנע מהדבקה**? שבעמוד 29**.**עונים על שאלות שבעמוד 29.* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 29 לפעילות

**כיצד אפשר להימנע מהדבקה?** בפעילות זו התלמידים ממינים היגדים לשתי קבוצות של פעולות שמונעות הדבקה או מדבקות (כיצד נמנע מהדבקה? / כיצד מדבקים?). |
| יישום | עונים על המשימה **איך מתנהגים כשחולים?**, עמוד 30.מומלץ לקיים שיח בכיתה על כללי התנהגות בעת מחלה. הכוונה כמובן למחלות "קלות", עונתיות, החולפות בתוך ימים ספורים: דלקת גרון, שפעת וכדומה.אם חלילה אחד מתלמידי הכיתה חולה במחלה ממושכת יותר, רצוי לשתף בכך את התלמידים, לשוחח עמם על המחלה בקווים כלליים, לספר על מצבו, לאפשר להם לשאול שאלות ולענות עליהן בכנות, ובכך להקטין חרדות, להפוך את הלא ידוע והמפחיד למוכר ומפחיד פחות.* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 30 לפעילויותהבאות:

**סקר התנהגות בשעת מחלה.** בפעילות זו התלמידים עונים על שאלון אישי.**וירוס קורונה.** בפעילות זו התלמידים לומדים מהו וירוס קורונה ועל אימוץ כללי התנהגות למנוע הדבקות. |
| סיכוםורפלקציה | מחברים סיפור קצר עם המילים **להימנע מהדבקה, מחלה מדבקת, מנוחה, שתיה, תרופה, מרפאה**קוראים את המשפטים שבתבנית **מה למדנו?,** עמוד 30. כתבו המלצות: כיצד אני שומר על קשר עם חבר חולה מבלי לבקר אותו?  |